श्री सिंह ने बताया कि 09 जुलाई 2015 को एक कार्यक्रम में कुछ महिलाओं की मांग पर मुख्यमंत्री ने यह घोषणा की थी कि अगली बार सरकार में आते ही राज्य में शराबबंदी लागू की जाएगी। चुनाव के बाद सत्ता में आते ही श्री कुमार ने इसके लिए पदाधिकारियों एवं अन्य लोगों से विचार-विमर्श किया। शिक्षा विभाग के द्वारा गाना, नाटक एवं कला जत्था के द्वारा गांव-गांव तक अभियान चलाया गया। शपथ पत्र भरवाया गया, दीवारों पर नारे लिखवाए गए। इन सब चीजों से समाज में शराब के खिलाफ एक वातावरण बना। उन्होंने बताया कि सरकार ने यह विचार किया कि शराबबंदी को चरणबद्ध ढंग से लागू किया जाए।